Predkladacia  správa

Vláda Slovenskej republiky uložila uznesením č. 67 z 21. januára 2004 podpredsedovi vlády a ministrovi hospodárstva v spolupráci s prezidentom prezídia Fondu národného majetku SR zabezpečiť do 31. marca 2004 súčasný predaj 90 % majetkovej účasti Fondu národného majetku SR a 10 % majetkovej účasti Slovenských elektrární, a. s. na podnikaní spoločnosti Paroplynový cyklus, a. s. Bratislava. 

Podľa názoru Ministerstva hospodárstva SR postup Fondu národného majetku SR pri predaji podielu na základnom imaní majetkovej účasti Fondu národného majetku na podnikaní spoločnosti Paroplynový cyklus, a. s. Bratislava nebol, napriek uzneseniu vlády č. 67/2004 koordinovaný tak, aby mohlo dôjsť k súčasnému predaju majetkovej účasti Fondu národného majetku SR a majetkovej účasti Slovenských elektrární, a. s. na podnikaní spoločnosti Paroplynový cyklus, a. s.. Keďže k dnešnému dňu je odpredaj 90% majetkovej účasti Fondu národného majetku SR na podnikaní spoločnosti Paroplynový cyklus, a. s. v plnom rozsahu realizovaný, predkladá Ministerstvo hospodárstva SR návrh na zrušenie úlohy 2004/67/B/1 zo dňa 21.01.2004 z dôvodu, že táto je v súčasnosti nerealizovateľná. Slovenské elektrárne, a. s. do dnešného dňa nerealizovali predaj 10% majetkovej účasti na podnikaní spoločnosti Paroplynový cyklus, a. s..

Predkladaný materiál nemá finančný, ekonomický a environmentálny vplyv a ani dopad na zamestnanosť.

Materiál bol predložený na medzirezortné pripomienkové konanie. Pripomienky k predloženému materiálu vzniesli Ministerstvo financií SR, sekcia rozpočtovej politiky, Úrad vlády SR, odbor vládnej agendy, Fond národného majetku SR. Spôsob zapracovania predložených pripomienok je uvedený vo vyhodnotení pripomienkového konania. 

Materiál nemá finančný dopad na štátny rozpočet, rozpočet obcí a vyšších územných celkov, ekonomický a environmentálny vplyv, ani dopad na zamestnanosť.